GYLLENE KLUBBEN Helsinki 31.10.2018

JÄSENKIRJE 2 SYKSY 2018

Terveiset sateisesta Helsingistä!

Tämä kirje on lähinnä muistutus, mutta sain mukaan myös yhden uuden teatterin.

**Maanantaina** **5.11.** Hanasaaressa on Ingmar Bergman-ohjelmaa. Keskustelun jälkeen esitetään ”Fanny ja Alexander”-filmi. Ilmoittaudu Hanasaaren sivuilla <https://www.hanaholmen.fi/event/kuukauden-bergman-marraskuu/>

Seuraava päivä on SVENSKA DAGEN siis **tiistai 6.11**. Paikka on G 18 (Yrjönkatu 18) klo 13 alkaen. Professori **Henrik Meinander** pitää juhlapuheen aiheenaan ”Finland för 100 år sedan - det svenska Finland 1918”, juhlan aluksi kirjatori ja pianomusiikkia, tarjoiluna ”kaffe och kaka”. Muuta ohjelmaa: Pentti Hilden esittää Bellmania kitaralla ja luutulla, Magnus Londen esittelee klassista julistetaidetta teemalla ”Finland, romantikens förlovade land”. Vapaa pääsy, ei ilmoittautumista!

**Arbiksessa 7.11.** klo 18.05-19.35, rum 23 luento liittyen Zachris Topelius 200 år -teemaan.

Samaan teemaan liittyen jo tämän viikon **perjantaina 2.11. Föreningen Brage** järjestää seminaarin aiheesta: Topelius ja kansanmusiikki ”Men af sång är glädje vunnen”. Ilmainen osallistuminen, mutta pitää ilmoittautua kansli@brage.fi. Seminaari alkaa klo 15.00.

Seminaarin jälkeen klo 17.00 alkaen konsertti ”Björken och Stjärnan”, joka päättyy yhteislauluun, jossa lauletaan Topeliuksen lauluja ja suomenruotsalaisia kansanlauluja. Osoite on Kasarminkatu 28.   
Lue lisää: <https://www.brage.fi/foreningen/foreningens_hemsida/article-35761-65298-bjrken-och-stjrnan>

Lopuksi teatteri: **torstai 29.11. klo 19 ART, Svenska Teatern**, **Amos-scenen** (sisään Esplanadin puolelta, hissillä tai jalan 3 krs). Kappale onART (muistaakseni olen nähnyt sen noin 20 vuotta sitten Kansallisen Willensaunassa nimellä Taide). Olen varannut 10 lippua, hinta 31 €. Ilmoittautukaa viimeistään 13.11.

Tässä kaikki tällä kerralla, palaan joulukuussa jouluohjelmaan! Nähdään!

Eeva-Leena